হাসপাতাল ছাড়ার সময় যা বললেন পোপ
খ্রিস্টানদের সর্বোচ্চ ধর্মীয় গুরু পোপ ফ্রান্সিস রোমের হাসপাতাল ছেড়ে বাড়ি ফিরেছেন। হাসপাতাল ছাড়ার সময় কিছুটা রসিকতার সুরে তিনি বলেন, আমি এখনও বেঁচে আছি।







গার্ডিয়ান জানিয়েছে, ধর্মযাজক পোপ ফ্রান্সিসকে শ্বাসযন্ত্রের সংক্রমণের জন্য বুধবার জেমেলি হাসপাতালে ভর্তি করা হয়। ভ্যাটিকানের পক্ষ থেকে জানানো হয়েছিল, শ্বাসকষ্ট নিয়ে তিনি হাসপাতালে ভর্তি হয়েছেন। পরীক্ষা-নিরীক্ষার পর তার ব্রঙ্কাইটিস ধরা পড়ে।




ব্রিটিশ সংবাদমাধ্যমটি শনিবার এক প্রতিবেদনে জানিয়েছে, হাসপাতাল থেকে বেরিয়ে ৮৬ বছর বয়সী পোপ সাংবাদিকদের বলেন, আমি ভীত ছিলাম না, এখনও বেঁচে আছি। এ সময় তাকে হাস্যোজ্জ্বল দেখা যায়। এর পর ভ্যাটিকানের উদ্দেশে রওনা হন পোপ।
বুয়েন্স আয়ার্সে ১৯৩৬ সালে জন্মগ্রহণ করেন পোপ ফ্রান্সিস। মাত্র ২১ বছর বয়সে তিনি ডান পাশের ফুসফুস হারান। এ ছাড়া হিপের সমস্যায় ভুগে থাকেন এই খ্রিস্টীয় যাজক। ২০১৪ সালে পাকস্থলীর ব্যথায় ভুগেন তিনি। ওই সময় বেশ কয়েকটি কর্মসূচি বাতিল করতে বাধ্য হয়েছিলেন পোপ ফ্রান্সিস।

খ্রিস্টানদের সর্বোচ্চ ধর্মীয় গুরু পোপ ফ্রান্সিস রোমের হাসপাতাল ছেড়ে বাড়ি ফিরেছেন। হাসপাতাল ছাড়ার সময় কিছুটা রসিকতার সুরে তিনি বলেন, আমি এখনও বেঁচে আছি।